**ΜΑΘΗΜΑ 22 LECTIO ALTERA ET VICESIMA**

**Προτροπές προς τους Ρωμαίους**

|  |  |
| --- | --- |
| Imitemur nostros Brutos,Camillos, Decios, Curios, Fabricios, Scipiones,innumerabiles alios,qui stabiliverunt hanc rem publicam; quos equidem reponoin deorum immortalium coetu ac numero. Amemus patriam,pareamus senatui,consulamus bonis; neglegamus praesentes fructus,serviamus gloriae posteritatis; putemus id,quod est rectissimum,esse optimum; speremus quae volumus,sed feramus quod acciderit; denique arbitremurcorpus fortium virorummagnorumque hominum esse mortale,vero animi motus et gloriam virtutis esse sempiternam. | Ας μιμούμαστε τους δικούς μας Βρούτους,Κάμιλλους, Δέκιους, Κούριους, Φαβρίκιους, Σκιπίωνες,(και) αμέτρητους άλλους,οι οποίοι στερέωσαν αυτή την πολιτεία·σε αυτούς βέβαια εγώ δίνω μια θέσηανάμεσα στους αθάνατους θεούς. Ας αγαπάμε την πατρίδα,ας υπακούουμε στη Σύγκλητο,ας φροντίζουμε για τους καλούς πολίτες·ας αδιαφορούμε για τα εφήμερα κέρδη,ας υπηρετούμε τη δόξα του μέλλοντος·ας θεωρούμε ότι αυτόπου είναι το σωστότεροείναι και το καλύτερο·ας ελπίζουμε αυτά που επιθυμούμε,αλλά ας υπομένουμε αυτό που θα έχει συμβεί· τέλος, ας θεωρούμεότι το σώμα των γενναίων ανδρώνκαι των μεγάλων ανθρώπων είναι θνητό,αλλά οι πνευματικές δραστηριότητεςκαι η δόξα της ανδρείας είναι αιώνια. |

ΕΤΥΜΟΛΟΓΙΚΑ

* Accido: κάζο
* Alius: άλλος
* coetus (cum + eo <\*ei- ≃ *εἶ-μι*)[αμαξ-ιτός, προσ-ιτός, απρόσιτος, ιταμός (= αυτός που δείχνει μια προκλητική αναίδεια και περιφρόνηση5), ισθμός, εισ-ιτήριο, εξιτήριο, αν-ιόν, ανεξ-ίτηλος, ιονιστής]
* Fero: φέρω φορά
* fructus: πρβλ. φρούτο (φρουτιέρα, φρουτόκρεμα)
* Homo: ουμανισμός, χώμα
* immortalis (in + mortalis = θνητός)· mors, morior: *βροτός, ἄ-μβροτος*, αμβροσία
* motus: μοτίβο, μοτέρ, μοτοποδήλατο, η μοτοσικλέτα
* nnumerabilis ·numerus:πρβλ. νούμερο
* puto: κομπιούτερ
* rectus: όρεξη, ρήγας
* res publica: πρβλ. ρεπουμπλικάνοι (πολιτικό κόμμα των ΗΠΑ)
* servio ·πρβλ. servo: *ὁρῶ* < F*oρῶ*: πρβλ. σερβιτόρος, σερβίρω
* Stabilio: ίστημι, στήνω, στάση σταθερός
* volo ≃ *βούλομαι* (βούληση, βουλητικός)

ΓΡΑΜΜΑΤΙΚΑ TΑΞΙΝΟΜΗΜΕΝΟ ΛΕΞΙΛΟΓΙΟ

ΟΥΣΙΑΣΤΙΚΑ

|  |
| --- |
| **A΄ κλίση**  |
| patria,-aegloria,-ae  |

|  |
| --- |
| **Β΄ κλίση**  |
| Brutus,-iCamillus,-iDecius,-ii/-i (κλητική ενικού: Deci)Curius,-ii/-i (κλητική ενικού: Curi)Fabricius,-ii/-i (κλητική ενικού: Fabrici)deus,-i (κλητική ενικού: dive & deus, πληθυντικός: dei, dii,di/ deorum & deum/ deis, diis, dis/ deos/ dei, dii,di/ deis, diis, dis). numerus,-ivir,-iboni,-orumanimus, -i  |

|  |
| --- |
| **Γ΄ κλίση**  |
| Scipio, -onisposteritas,-atis (εκφράζει αφηρημένη έννοια, δεν σχηματίζει κατά κανόνα πληθυντικό αριθμό)corpus,-orishomo,-inisvirtus,-utis  |

|  |
| --- |
| **Δ΄ κλίση**  |
| coetus,-ussenatus,-usfructus,-usmotus,-us |

|  |
| --- |
| **Ε΄ κλίση**  |
| res,-ei |

ΕΠΙΘΕΤΑ

|  |
| --- |
| **Β΄ κλίση**  |
| publicus,-a,-um (το επίθετο δεν σχηματίζει παραθετικά, διότι εκφράζει απόλυτη έννοια)optimus, -a,-um (Θετικός βαθμός του επιθέτου bonus,-a,-um. Συγκριτικός: melior,-ior,-ius)rectissimus,-a,-um (Θετικός βαθμός του επιθέτου rectus,-a,-um. Συγκριτικός: rectior,-ior,-ius)magnus,-a,-um (Συγκριτικός : maior,-ior,-ius Υπερθετικός: maximus,-a,-um)sempiternus,-a,-um (το επίθετο δεν σχηματίζει παραθετικά, διότι εκφράζει απόλυτη έννοια)  |

|  |
| --- |
| **Γ΄ κλίση**  |
| innumerabilis,-is,-e (το επίθετο δεν σχηματίζει παραθετικά, διότι εκφράζει απόλυτη έννοια)immortalis,-is,-e (το επίθετο δεν σχηματίζει παραθετικά, διότι εκφράζει απόλυτη έννοια)fortis,-is,-e (Συγκριτικός: fortior,-ior,-ius Υπερθετικός: fortissimus,-a,-um)mortalis,-is,-e (το επίθετο δεν σχηματίζει παραθετικά, διότι εκφράζει απόλυτη έννοια)  |

ΑΝΤΩΝΥΜΙΕΣ

|  |
| --- |
| noster, nostra, nostrum (κτητική)qui, quae, quod (αναφορική)hic, haec, hoc (δεικτική)alius, alia, aliud (αόριστη), χαρακτηρίζεται και ως αντωνυμικό επίθετο.is, ea, id (δεικτική-επαναληπτική)  |

ΡΗΜΑΤΑ

|  |
| --- |
| **1η Συζυγία** |
| imitor, imitatus sum, imitāri (αποθετικό)amo, amavi, amatum, amāreputo, putavi, putatum, putārespero, speravi, speratum, sperārearbitror, arbitratus sum, arbitrāri (αποθετικό)  |

|  |
| --- |
| **2η Συζυγία**  |
| pareo, parui, paritum, parēre |

|  |
| --- |
| **3η Συζυγία**  |
| repono, reposui, repositum, reponĕreconsulo, consului, consultum, consulĕreneglego, neglexi, neglectum, neglegĕreaccidit, accidit,--, accidĕre  |

|  |
| --- |
| **4η Συζυγία**  |
| stabilio, stabilivi, stabilitum, stabilireservio, servivi (servii), servitum, servire |

ΒΟΗΘΗΤΙΚΟ ΡΗΜΑ

|  |
| --- |
| sum, fui,--, esse |

ΑΝΩΜΑΛΑ ΡΗΜΑΤΑ

|  |
| --- |
| fero, tuli, latum, ferrevolo, volui, - , velle |

ΜΕΤΟΧΕΣ

|  |
| --- |
| praesens,-ntis  |

ΕΠΙΡΡΗΜΑΤΑ

|  |
| --- |
| equidem (βεβαιωτικό)denique (χρονικό)  |

ΠΡΟΘΕΣΕΙΣ

|  |
| --- |
| in+ (τοπική αφαιρετική) |

ΣΥΝΔΕΣΜΟΙ

|  |
| --- |
| ac (συμπλεκτικός, παρατακτικός)sed (αντιθετικός, παρατακτικός)vero (αντιθετικός)-que (παρατακτικός, συμπλεκτικός, εγκλιτική λέξη)et (συμπλεκτικός, παρατακτικός)  |

22. ΕΡΜΗΝΕΙΑ ΚΑΙ ΓΡΑΜΜΑΤΙΚΗ ΑΝΑΓΝΩΡΙΣΗ ΤΩΝ ΛΕΞΕΩΝ

**Imitēmur**: α΄ πληθυντικό πρόσωπο υποτακτικής ενεστώτα του αποθετικού ρήματος της α΄ συζυγίας, **imitor, imitatus sum, imitāri** 1 = μιμούμαι.

**nostros**: αιτιατική πληθυντικού, αρσενικού γένους, της κτητικής αντωνυμίας α΄ προσώπου για πολλούς κτήτορες, **noster, nostra, nostrum** = δικός μας, δική μας, δικό μας.

**Brutos**: αιτιατική πληθυντικού του ουσιαστικού της β΄ κλίσης, αρσενικού γένους, **Brutus, -i** = Βρούτος→ ως κύριο όνομα δεν σχηματίζει κατά κανόνα πληθυντικό αριθμό. Στη συγκεκριμένη περίπτωση χρησιμοποιείται ο πληθυντικός αριθμός για να αναδείξει το πόσο σημαντικό ήταν ένα πρόσωπο, εννοώντας την αξία του Βρούτου.

**Camillos**: αιτιατική πληθυντικού του ουσιαστικού της β΄ κλίσης, αρσενικού γένους, **Camillus, -i** = Κάμιλλος→ ως κύριο όνομα δεν σχηματίζει κατά κανόνα πληθυντικό αριθμό. Στη συγκεκριμένη περίπτωση χρησιμοποιείται ο πληθυντικός αριθμός για να αναδείξει το πόσο σημαντικό ήταν ένα πρόσωπο, εννοώντας την αξία του Καμίλλου.

**Decios**: αιτιατική πληθυντικού του ουσιαστικού της β΄ κλίσης, αρσενικού γένους, **Decius, -ii / -i** = Δέκιος→ ως γνήσιο λατινικό όνομα, συναιρεί στην κλητική του ενικού το -ie σε -i (Deci). Ως κύριο όνομα δεν σχηματίζει κατά κανόνα πληθυντικό αριθμό. Στη συγκεκριμένη περίπτωση χρησιμοποιείται ο πληθυντικός αριθμός για να αναδείξει το πόσο σημαντικό ήταν ένα πρόσωπο, εννοώντας την αξία του Δεκίου.

**Curios**: αιτιατική πληθυντικού του ουσιαστικού της β΄ κλίσης, αρσενικού γένους, **Curius, -ii / -i** = Κούριος→ ως γνήσιο λατινικό όνομα, συναιρεί στην κλητική του ενικού το -ie σε -i (Curi). Ως κύριο όνομα δεν σχηματίζει κατά κανόνα πληθυντικό αριθμό. Στη συγκεκριμένη περίπτωση χρησιμοποιείται ο πληθυντικός αριθμός για να αναδείξει το πόσο σημαντικό ήταν ένα πρόσωπο, εννοώντας την αξία του Κουρίου.

**Fabricios**: αιτιατική πληθυντικού του ουσιαστικού της β΄ κλίσης, αρσενικού γένους, **Fabricius, -ii / -i** = Φαβρίκιος→ ως γνήσιο λατινικό όνομα, συναιρεί στην κλητική του ενικού το -ie σε -i (Fabrici). Ως κύριο όνομα δεν σχηματίζει κατά κανόνα πληθυντικό αριθμό. Στη συγκεκριμένη περίπτωση χρησιμοποιείται ο πληθυντικός αριθμός για να αναδείξει το πόσο σημαντικό ήταν ένα πρόσωπο, εννοώντας την αξία του Φαβρικίου.

**Scipiones**: αιτιατική πληθυντικού του ουσιαστικού της γ΄ κλίσης, αρσενικού γένους, **Scipio, -onis** = Σκιπίων→ ως κύριο όνομα δεν σχηματίζει κατά κανόνα πληθυντικό αριθμό. Στη συγκεκριμένη περίπτωση χρησιμοποιείται ο πληθυντικός αριθμός για να αναδείξει το πόσο σημαντικό ήταν ένα πρόσωπο, εννοώντας την αξία του Σκιπίωνα.

**innumerabiles**: αιτιατική πληθυντικού του επιθέτου της γ΄ κλίσης (τριγενές και δικατάληκτο), αρσενικού γένους, **innumerabilis,-is,-e** = αναρίθμητος, -η,-ο.

**alios**: αιτιατική πληθυντικού της αόριστης αντωνυμίας, αρσενικού γένους, **alius, alia, aliud** = άλλος, άλλη, άλλο. Μπορεί να χαρακτηριστεί και ως αντωνυμικό επίθετο, σύμφωνα με το σχολικό εγχειρίδιο (ενότητα 50).

**qui**: ονομαστική πληθυντικού της αναφορικής αντωνυμίας, αρσενικού γένους, **qui, quae, quod** = ο οποίος, η οποία, το οποίο.

**hanc**: αιτιατική ενικού της δεικτικής αντωνυμίας, θηλυκού γένους, **hic, haec, hoc** = αυτός, -ή,-ό.

**rem**: αιτιατική ενικού του ουσιαστικού της ε΄ κλίσης, θηλυκού γένους, **res, rei** = πράγμα.

**publicam**: αιτιατική ενικού του επιθέτου της β΄ κλίσης (τριγενές και τρικατάληκτο), θηλυκού γένους, **publicus,-a,-um** = δημόσιος, -α, -ο. Ως επίθετο δεν έχει παραθετικά. Η φράση **res publica** = η πολιτεία, το κράτος.

**stabiliverunt**: γ΄ πληθυντικό πρόσωπο οριστικής παρακειμένου, ενεργητικής φωνής, του ρήματος της δ΄ συζυγίας, **stabilio, stabilivi, stabilitum, stabilire** 4 = στεριώνω.

**quos**: αιτιατική πληθυντικού της αναφορικής αντωνυμίας, αρσενικού γένους, **qui, quae, quod** = ο οποίος, η οποία, το οποίο.

**equidem**: επίρρημα βεβαιωτικό = εγώ βέβαια.

**in**: πρόθεση που εδώ συντάσσεται με (τοπική) αφαιρετική(δηλώνει τη στάση σε τόπο μεταφορικά ) = σε.

**deorum**: γενική πληθυντικού του ουσιαστικού της β΄ κλίσης, αρσενικού γένους, **deus, -i** = θεός. Το ουσιαστικό σχηματίζει γενική πληθυντικού και deum, ενώ σε όλες τις πτώσεις του πληθυντικού, εκτός από την αιτιατική σχηματίζει διπλούς και τριπλούς τύπους. Για την κλίση του ουσιαστικού βλ. «Ψηφιακό βοήθημα: Ουσιαστικά» και σχολική γραμματική §19.1.

**immortalium**: γενική πληθυντικού του επιθέτου της γ΄ κλίσης (τριγενές και δικατάληκτο), αρσενικού γένους, **immortalis,-is,-e** = αθάνατος, -η,-ο.

**coĕtu**: αφαιρετική ενικού του ουσιαστικού της δ΄ κλίσης, αρσενικού γένους, **coetus, -us** = χορεία, συνάθροιση. **ac**: παρατακτικός, συμπλεκτικός σύνδεσμος = και.

**numero**: αφαιρετική ενικού του ουσιαστικού της β΄ κλίσης, αρσενικού γένους, **numerus,** **-i** = αριθμός.

**repono**: α΄ ενικό πρόσωπο οριστικής ενεστώτα, ενεργητικής φωνής, του ρήματος της γ΄ συζυγίας, **repono, reposui, repositum, reponĕre** 3 = τοποθετώ. Η φράση in deorum coetu ac numero repono = δίνω μια θέση ανάμεσα στους θεούς.

**Amemus**: α΄ πληθυντικό πρόσωπο υποτακτικής ενεστώτα, ενεργητικής φωνής, του ρήματος της α΄ συζυγίας, **amo, amavi, amatum, amāre** 1 = αγαπώ.

**patriam**: αιτιατική ενικού του ουσιαστικού της α΄ κλίσης, θηλυκού γένους, **patria,-ae** = πατρίδα. **pareamus**: α΄ πληθυντικό πρόσωπο υποτακτικής ενεστώτα, ενεργητικής φωνής, του ρήματος της β΄ συζυγίας, **pareo, parui, paritum, parēre** 2 (συντάσσεται με δοτική) = υπακούω.

**senatui:** δοτική ενικού του ουσιαστικού της δ΄ κλίσης, αρσενικού γένους, **senatus,-us** = σύγκλητος.

**consulamus**: α΄ πληθυντικό πρόσωπο υποτακτικής ενεστώτα, ενεργητικής φωνής, του ρήματος της γ΄ συζυγίας, **consulo, consului, consultum, consulĕre** 3 = φροντίζω για, προσέχω.

**bonis**: δοτική πληθυντικού του ουσιαστικού της β΄ κλίσης, αρσενικού γένους, **boni, -orum** = οι αγαθοί πολίτες. Προέρχεται από το επίθετο της β΄ κλίσης bonus, bona, bonum. Το boni ανήκει στα plurale tantum, ουσιαστικά που σχηματίζουν μόνο πληθυντικό αριθμό. **praesentes**: αιτιατική πληθυντικού της μετοχής ενεστώτα ενεργητικής φωνής, αρσενικού γένους, **praesens, -ntis** = παρών. Το ρήμα είναι praesum, praefui,-- ,praeesse = είμαι παρών.

**fructus**: αιτιατική πληθυντικού του ουσιαστικού της δ΄ κλίσης, αρσενικού γένους, **fructus, -us** = καρπός, ωφέλεια, κέρδος.

**neglegamus**: α΄ πληθυντικό πρόσωπο υποτακτικής ενεστώτα, ενεργητικής φωνής, του ρήματος της γ΄ συζυγίας, **neglego, neglexi, neglectum, neglegĕre** 3 = αδιαφορώ για.

**posteritatis**: γενική ενικού του ουσιαστικού της γ΄ κλίσης, θηλυκού γένους, **posteritas, -atis** = το μέλλον, οι μεταγενέστεροι. Το ουσιαστικό δηλώνει μια αφηρημένη έννοια και δεν σχηματίζει πληθυντικό αριθμό.

**gloriae**: δοτική ενικού του ουσιαστικού της α΄ κλίσης, θηλυκού γένους, **gloria, -ae** = δόξα.

**serviamus**: α΄ πληθυντικό πρόσωπο υποτακτικής ενεστώτα, ενεργητικής φωνής, του ρήματος της δ΄ συζυγίας, **servio, servivi, servitum, servire** 4 (συντάσσεται με δοτική) = υπηρετώ.

**id**: αιτιατική ενικού της δεικτικής-επαναληπτικής αντωνυμίας, ουδετέρου γένους, **is, ea, id** = αυτός, -ή,-ό.

**esse**: απαρέμφατο ενεστώτα του βοηθητικού ρήματος **sum, fui, --, esse** = είμαι, υπάρχω.

**optimum**: αιτιατική ενικού του επιθέτου της β΄ κλίσης (τριγενές και τρικατάληκτο), ουδετέρου γένους· εδώ στον υπερθετικό βαθμό **optimus,-a,-um** = άριστος, -η, -ο. [Θετικός: bonus, -a, -um, Συγκριτικός: melior,-ior,-ius, Υπερθετικός optimus,-a,-um].

**putemus**: α΄ πληθυντικό πρόσωπο υποτακτικής ενεστώτα, ενεργητικής φωνής, του ρήματος της α΄ συζυγίας**, puto, putavi, putatum, putāre** 1 = νομίζω.

**quod**: ονομαστική ενικού της αναφορικής αντωνυμίας, ουδετέρου γένους, **qui, quae, quod** = ο οποίος, η οποία, το οποίο.

**est**: γ΄ ενικό πρόσωπο οριστικής ενεστώτα του βοηθητικού ρήματος **sum, fui, --, esse** = είμαι, υπάρχω.

**rectissimum**: ονομαστική ενικού του επιθέτου της β΄ κλίσης (τριγενές και τρικατάληκτο), ουδετέρου γένους· εδώ στον υπερθετικό βαθμό **rectissimus, -a, -um** = πάρα πολύ σωστός, -ή, -ό. [Θετικός: rectus,-a,-um, Συγκριτικός: rectior,-ior,-ius, Υπερθετικός: rectissimus,-a,-um].

**speremus**: α΄ πληθυντικό πρόσωπο υποτακτικής ενεστώτα, ενεργητικής φωνής, του ρήματος της α΄ συζυγίας, **spero, speravi, speratum, sperāre** 1 = ελπίζω.

**quae**: αιτιατική πληθυντικού της αναφορικής αντωνυμίας, ουδετέρου γένους, **qui, quae, quod** = ο οποίος, η οποία, το οποίο.

**volumus**: α΄ πληθυντικό πρόσωπο οριστικής ενεστώτα του ανωμάλου ρήματος **volo, volui, --, velle** = θέλω, επιθυμώ.

**sed**: παρατακτικός**,** αντιθετικός σύνδεσμος = αλλά.

**feramus**: α΄ πληθυντικό πρόσωπο υποτακτικής ενεστώτα, ενεργητικής φωνής, του ανωμάλου ρήματος **fero, tuli, latum, ferre** = φέρω.

**quod**: ονομαστική ενικού της αναφορικής αντωνυμίας, ουδετέρου γένους, **qui, quae, quod** = ο οποίος, η οποία, το οποίο.

**acciderit:** γ΄ ενικό πρόσωπο οριστικής συντελεσμένου μέλλοντα, ενεργητικής φωνής, του ρήματος γ΄ συζυγίας, **accidit, accidit, --, accidĕre** 3 = συμβαίνει.

**arbitremur**: α΄ πληθυντικό πρόσωπο υποτακτικής ενεστώτα του αποθετικού ρήματος **arbitror, arbitratus sum, arbitrāri** 1 = νομίζω, πιστεύω.

**denique**: επίρρημα χρονικό = τέλος.

**corpus**: αιτιατική ενικού του ουσιαστικού της γ΄ κλίσης, ουδετέρου γένους, **corpus, -oris** = σώμα.

**virorum**: γενική πληθυντικού του ουσιαστικού της β΄ κλίσης, αρσενικού γένους, **vir,-i** = άνδρας. **fortium**: γενική πληθυντικού του επιθέτου της γ ΄κλίσης (τριγενές και δικατάληκτο), αρσενικού γένους, **fortis,-is,-e** = ανδρείος, -α, -ο, γενναίος, -α, -ο. [Θετικός: fortis,-is,-e, Συγκριτικός: fortior,-ior,-ius, Υπερθετικός: fortissimus,-a,-um]

**magnorum**: γενική πληθυντικού του επιθέτου της β΄ κλίσης (τριγενές και τρικατάληκτο), αρσενικού γένους, **magnus,-a,-um** = μέγας, μεγάλη, μέγα. [Θετικός: magnus,-a,-um, Συγκριτικός: maior,-ior,-ius, Υπερθετικός: maximus,-a,-um].

**-que**: παρατακτικός, συμπλεκτικός σύνδεσμος, εγκλιτική λέξη = και.

**hominum**: γενική πληθυντικού του ουσιαστικού της γ΄ κλίσης, αρσενικού γένους, **homo, -inis** = άνθρωπος.

**esse**: απαρέμφατο ενεστώτα του βοηθητικού ρήματος **sum, fui, --, esse** = είμαι, υπάρχω.

**mortale**: αιτιατική ενικού του επιθέτου της γ΄ κλίσης (τριγενές και δικατάληκτο), ουδετέρου γένους, **mortalis,-is,-e** = θνητός, -ή, -ό. Το επίθετο επειδή εκφράζει απόλυτη έννοια δεν σχηματίζει παραθετικά.

**animi**: γενική ενικού του ουσιαστικού της β΄ κλίσης, αρσενικού γένους, **animus, -i** = ψυχή.

**vero**: παρατακτικός, αντιθετικός σύνδεσμος = όμως.

**motus**: αιτιατική πληθυντικού του ουσιαστικού της δ΄ κλίσης, αρσενικού γένους, **motus, -us** = κίνηση, δύναμη.

**et:** παρατακτικός**,** συμπλεκτικός σύνδεσμος = και.

**virtutis**: γενική ενικού του ουσιαστικού της γ΄ κλίσης, θηλυκού γένους, **virtus, -utis** = ανδρεία, αρετή.

**gloriam**: αιτιατική ενικού του ουσιαστικού της α΄ κλίσης, θηλυκού γένους, **gloria, -ae**=δόξα.

**sempiternam** : αιτιατική ενικού του επιθέτου της β΄ κλίσης (τριγενές και τρικατάληκτο), θηλυκού γένους, **sempiternus,-a,-um** = αιώνιος, -α, -ο.

**esse**: απαρέμφατο ενεστώτα του βοηθητικού ρήματος **sum, fui, --, esse** = είμαι, υπάρχω.